open-index/open-wikipedia-markdown huggingface dataset:
Godshem

**Godshem** () is en Dörp un Gemeen in’n Landkreis Cuxhoben, Neddersassen, mit . De Oort Godshem deelt sik op in dat Noorderenn, dat Süderenn un dat Karkdörp. Ans gifft dat noch den lüttjere Oortsdeel An’n See.

## Geografie

Von Godshem na Oosten to liggt de Balksee.

De Naveröörd sünd dat Süderenn von Bülkau, Oppeln un Boomoor in’n Noordoosten, Eekhoffsbarg, Sankt Joost un Stinst in’n Süüdoosten, Ooldbachenbrook in’n Süden, dat Süderenn von Steenau in’n Süüdwesten, dat Noorderenn von Steenau un Mehmstood in’n Westen un Mislag un Helmworth in’n Noordwesten.

Navergemenen sünd Bülkau in’n Noordoosten, Stinst in’n Süüdoosten, Steenau in’n Süüdwesten un Helmworth in’n Noordwesten.

## Historie

Godshem kummt 1325 toeerst in de Oorkunnen vör.

De Oort weer vör 1885 Deel von dat Amt Oterndörp un weer denn in’n Kreis Hadeln. 1932 is dat an’n Landkreis Land Hadeln kamen un 1977 denn Deel von’n Landkreis Cuxhoben worrn.

In’n Eersten Weltkrieg sünd 29 Soldaten ut Godshem fullen oder vermisst un in’n Tweten 83.

### Inwahnertall

### Religion

Godshem is evangeelsch-luthersch präägt un billt mit de Joost-Kark en egen Kaspel.

För de Kathoolschen is de Hillig-Krüüz-Kark in Oterndörp tostännig.

### Wapen

Dat Wapen von Godshem wiest baven op blauen Grund twee sülvern Pielkruudbläder un ünnen op sülvern Grund een blau Pielkruudbladd. De twee Feller sünd dör en Band von twee Regen ümschichtig blau un sülvern Rechtecken deelt.

## Politik

### Gemeenraad

;Liddmaten:
* 2016:
*: CDU: Arno Heß, Patrick Plate, Hendrik Schröder, Stefan Skowron, Uwe Söhl, Anke Steffens, Arabell Stolter

### Börgermeesters

## Kultur

In Godshem steiht en Denkmaal för de Fullenen ut de twee Weltkrieg’.

### Verenen

Godshem hett en Schützenvereen, de 1906 grünnt worrn is, un en egen Freewillige Füürwehr. De Turn- un Sportvereen is von 1957.

## Weertschop un Infrastruktur

### Verkehr

De Oort liggt an de Landsstraat 144, de in’n Noordoosten na Bülkau, Kedenbrook un in Neehuus an de Bundsstraat 73 ran löppt. In’n Süüdwesten geiht de L&nbsp;144 na Steenau un an de L&nbsp;117 ran. In’n Noordwesten geiht de K&nbsp;20 över Mislag na Helmworth an de L&nbsp;117 un na Süüdoosten löppt de K&nbsp;34 över Sankt Joost, Stinst un Mittelsnohn na de L&nbsp;116.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so 23 Kilometer in’n Westen von Godshem an de L&nbsp;119.

Dör de Gemeen löppt ok de Haadler Kanaal.

De nächste Bahnhoff is de Bahnhoff Kumbarg an de Nedderelvbahn.

## Lüüd

De Schriever Helmut Salzinger hett in de letzen Johren von sien Leven op en Hoff in Godshem leevt, den he *Head Farm* nömen dee. De Ünnernehmer Georg Rieper liggt in Godshem begraven.

## Footnoten



## Weblenken

* Websteed von de Samtgemeen (hoochdüütsch)
Nelly Adamson-Landry

**Nelly Adamson-Landry** (* 28. Dezember 1916 in Brügge; † 22. Februar 2010) weer en  belgisch un franzöössch (nah hör Heirat) Tennisspelerin.

Se wunn 1948 bi de Franzöössch Tennismeesterschapen dat Daameenzel. In dat Finale wunn se gegen Shirley Fry-Ivin mit 6:2, 0:6 un 6:0. Vördem stunn se all 1938 in’t Endspeel, verlor dor aber gegen Simonne Mathieu ut Frankriek mit 0:6 un 3:6.

Se weer in hör eerst Ehe mit den US-amerikaanschen Schriever Tod Robbins (1888–1949) verheiratet. Hör anner Ehepartner weern denn de franzööschen Tennisspeler Marcel Renault und Pierre Landry.

## Enkeld Nahwiesen


## Weblenken
* Nelly Adamson-Landry up ''www.tennis-spieler.com''
Samtgemeen Hambargen

De **Samtgemeen Hambargen** is en Samtgemeen in’n Landkreis Oosterholt, in de sik fiev Gemenen för dat Afwickeln von de Verwaltenssaken tohoopslaten hebbt. Se hett .

## Geografie

De Samtgemeen Hambargen grenzt in’n Noordwesten an de Gemeen Braamst, in’n Noorden an de Gemeen Beverst (de beiden in’n Landkreis Cuxhoben), in’n Noordoosten an de Gemeen Gnarrenborg (in’n Landkreis Rodenborg), in’n Süüdoosten an de Gemeen Worpsweed un in’n Süden un Süüdwesten an de Gemeen Oosterholt-Scharmbeek.

## Historie

De Samtgemeen is 1974 billt worrn.

### Inwahnertall

## Politik

To de Samtgemeen höört de fiev Gemenen:

#Gemeen Ax
#Gemeen Hambargen (Sitt von de Verwalten)
#Gemeen Holste
#Gemeen Lübbs
#Gemeen Vollerso

### Samtgemeenraat
De Samtgemeenraat von de Gemeen besteiht vondaag blangen den Samtgemeenbörgermeester ut 26 wählte Raatsliddmaten. De letzte Kommunalwahl weer 2021:

;Liddmaten
* 2006:
*: SPD: Bernd Lütjen, Angela Greff, Reinhard Kock, Barbara Hillmann, Otto Mester, Heinrich Oetting, Willi Reitzig,Günter Drews, Günter Renken, Manfred Kühn, Helmut Haase, Marita Larionovs, Uwe Böttjer, Wilfried Fischer, Eckehard Schütt, Roland Degenhardt
*: CDU: Sigrid Menning, Dieter Langmaack, Arend Wehmann, Jürgen Rhau, Werner Stark, Arne Schnackenberg, Siegward Gaertner
*: FDP: Dörte Malkison 
*: WSH: Gottfried Puckhaber
*: UKA: Katharina Barz
*2011:
*:SPD: Reinhard Kock, Angela Greff, Udo Mester, Barbara Hillmann, Gerd Brauns, Heinrich Oetting, Uwe Böttjer, Günter Drews, Günter Renken, Manfred Kühn, Cerry Ziel, Eckehard Schütt, Wilfried Fischer, Roland Degenhardt, Marita Larionovs
*: CDU: Torsten Wischhusen, Dieter Langmaack, Jürgen Rhau, Arend Wehmann, Detlef Schaper, Arne Schnackenberg, Maik Wohltmann, Sigrid Menning
*: De Linke: Marita Winkelmann
*: UKA: Katharina Barz, Andreas Petersen, Andreas
*2021:
*:SPD: Frauke Schünemann, Heiner Butt, Günter Drews, Hartmut Eilers, Julian Fischer, Nicole Franke, Heino Lütjen, Jürgen Mehrtens, Udo Mester, Heinrich Oetting, Gabriele Renken, Youri Steeneck, Dieter Gloddek, Angela Greff
*: CDU: Heike Prigge, Fred Ellmers, Reiner Katz, Hartwig Klaus, Arne Schnackenberg, Torsten Wischhusen
*:De Grönen: Petra Fiß, Hermann Wieters
*: UKA, FDP un De Linke: Katharina Barz, Dörte Malkison, Eva Rentzow
*:Ahn Fraktion: Patrick Lubbe

### Samtgemeenbörgermeesters

### Samtgemeendirekters

### Wapen

Dat Wapen wiest op sülvern Grund över en grönen Schildfoot as Dreebarg mit en sülvern Wellenlien dor op fiev rode Ruten.

De fiev Ruten staht för de fiev Gemenen von de Samtgemeen.

## Footnoten



## Weblenken

* Websteed von de Samtgemeen (plattdüütsch, hoochdüütsch)
Hannes Aigner

**Hannes Aigner** (* 19. März 1989 in Augsborg) is en düütschen Kanusportler.

## Loopbahn
Aigner is 1997 mit’n Kanuslalom bi’n Augsborger Kajakvereen anfungen. He warrt as Sportsoldat vun de Bundswehr föddert un leevt in Augsborg.

He hett sik in’t Johr 2012 gegen de natschonale Konkurrenz dörsett un sik för de Olympschen Spelen in London qualifizeert. Dor hett he in de Klass Eener-Kajak de Bronzemedaille wunnen..

## Spood
;2012
*Europameesterschoppen: 3. Platz K1
*Olympische Sommerspelen: Bronzemedaille (3. Platz K1)

## Borns


## Weblenken

*Kortöversicht bi’n DKV
Love Affair

**Love Affair** betekent

* *[[Love Affair (1932)|Love Affair]]*, US-amerikaanschen Speelfilm ut dat Johr 1932,
* *[[Love Affair (1939)|Love Affair]]*, US-amerikaanschen Speelfilm ut dat Johr 1939,
* *[[Love Affair (1980)|Love Affair]]*, düütsch Filmdrama ut dat Johr 1980,
* *[[Love Affair (1980, Philippinen)|Love Affair]]*, philippiensche Filmromanze ut dat Johr 1980,
* *[[Love Affair (1994)|Love Affair]]*, US-amerikaansche romantische Filmkummedie ut dat Johr 1994,
* Love Affair, britische Musikgrupp, de 1966 grünnt weer,
* *[[Love Affair (Album)|Love Affair]]*, Musikalbum vun Amii Stewart ut dat Johr 1996.
Tannatt William Edgeworth David

Sir **Tannatt William Edgeworth David** (* 28. Januar 1858 in St Fagans, Glamorganshire, Wales; † 28. August 1934 in Sydney, Australien) weer en britisch-austraalsch Geoloog, Landvermeter un Polarforscher.

## Leven un Wark
He hett de Magdalen College School, Oxford, besöcht un 1881 sien Afsluss as B.A. makt.
1882 is Tannatt William Edgeworth David nah Australien utwannert, um en Stäe as  Geodät vun de *Geological Survey of [[New South Wales]]* antotreden; dat folg en Professur för Geologie an de Universität vun Sydney van 1891 bit 1924. Sien eegentlich Interessenrebeet weer aber de Feldforschung, so hett he sück 1897 an en Expeditschoon up dat Funafuti-Atoll bedeeligt, wo he dat Enstahn vun Korallenriff-Formatschonen in’ Pazifik ünnersöen dee. 

1886 hett he de Köhlenfelder in dat Hunter Valley in New South Wales opdeckt.

Tüschen 1907 un 1909 nehm he an de Nimrod-Expeditschoon ünner Ernest Shackleton deel. Dorbi gelung dat en Grupp, to de David, Douglas Mawson, Alistair Mackay, Jameson Boyd Adams un Eric Stewart Marshall hörrn deen, 1908 de Erstbestiegen vun den Mt. Erebus, den eenzigen Vulkan in de Antarktis. 1909 harr he maatgevlichen Andeel an de Lokaliseeren vun den magnetischen Süüdpool.

Torüch in Australien, hett David över 150 Lehrböker verfaat, de bedüüdensten dorvan sünd *„Geographical Notes of the British Antarctic Expedition“* (1909) un *„The Geology of Australia“* (1932).

## Ehrungen
David wurr 1900 as Liddmaat („Fellow“) in de Royal Society upnommen. 1910 wurr he *Companion* vun den Order of St Michael and St George. 1920 wurr he to’n Ridder slahn (*[[Knight Commander]]* vun den Order of the Bath). Vun de Royal Society of New South Wales kreeg he 1917 de Clarke-Medaille. Dorto keemen mehrere Ehrendokterwürden. 1934 as he storven weer, kreeg he vun de Commonwealth-Staaten en Staatsbegräbnis. 

## Privates
David weer verheiraadt un harr dree Kinner (een Söhn un twee Dochters).

## Weblenken
* David, Sir Tannatt William Edgeworth (1858–1934) in de Australian Dictionary of Biography
* [Indrag in dat  Archiv vun de Royal Society](http://royalsociety.org/DServe/dserve.exe?dsqIni=Dserve.ini&dsqApp=Archive&dsqCmd=Show.tcl&dsqDb=Persons&dsqPos=50&dsqSearch=((text)=%27david%27)) (engelsch)

## Enkeld Nahwiesen
Haller

**Haller** is de Familiennaam von

* Hanne Haller (1950–2005), düütsche Sängerin, Kumponistin, Ledermakerin, Produzentin un Toonmeestersche,
* Helmut Haller (* 1939), düütschen Footballspeler,
,
,
* Valerie Haller (* 1970), düütsche Moderatorin un Börsenreporterin.
Wintersleep

**Wintersleep** is en kanaadsche Independent-Rockgrupp ut Halifax, Nova Scotia. Se besteiht ut de fief Musikers Paul Murphy, Loel Campbell, Tim D’eon, Jon Samuel un Mike Bigelow. De Musikgrupp is in’t Johr 2008 mit en Juno Award uttekent worrn.

## Historie vun de Grupp
Wintersleep is in’t Johr 2001 grünnt worrn. Se hebbt twee Albums bi Dependent Music publizeert, en Independent-Musiklabel in Yarmouth, dat 1994 grünnt weer.

2006 hett Wintersleep en Verdrag mit *Labwork Music* maakt, en Partnerlabel vun Sonic Unyon un EMI Music Canada, bi dat se jemehr beiden eersten Albums noch mol för den US-amerikaanschen un kanaadschen Markt nee verapentlicht hebbt. Nee weern dorbi Bonus-Leder un Videos, de dat bi eerste Rutkamen nich geven hett. Jemehr drütt’ Album weer 2007 *[[Welcome to the Night Sky]]*. Dat Johr dorop weer de Grupp denn mit den Juno Award uttekent in de Kategorie *'New Group of the Year*.

De Liddmaten vun de Grupp arbeit faken ut mit annere Musikers tosamen. Murphy un D’eon hebbt tosamen in de Grupp Kary speelt, bi de ok de Slagtüüchspeler Campbell tietwies mit dorbi weer. Campbell is aver noch an en Reeg annere Projekten bedeleigt, so as Contrived, Holy Fuck, Hayden, Chikita Violenta, Land of Talk, The Holy Shroud oder The Remains of Brian Borcherdt. Tosamen mit sien Broder weer Murphy an dat Projekt Psotdata bedeeligt. Bigelow weer Bassist tosamen mit Campbell in de Grupp Contrived un hett ok mitmaakt bi Holy Fuck un The Holy Shroud. D’eon weer as Gitarrspeler ok en Tiet bi Contrived un hett op jemehr eersten beiden Albums *Pursuit of Plots* un *Dead Air Verbatim* speelt. Samuel, opletzt, weer Liddmaat vun de Grupp Slight Return ut Halifax.

Bi Paul McCartney sien Kunzert in Halifax an’n 11. Juli 2009 weern Wintersleep as een vun de Vörgruppen utwählt. Dat glieke Johr hebbt Wintersleep mit de Arbeit an’t veerte Album anfungen, dat 2010 rutkamen is. Mit *Hello Hum* is 2012 denn dat föffte Album op’n Markt kamen.

## Diskografie (Albums)
* 2003: Wintersleep
* 2005: *Ahn Titel*
* 2007: Welcome to the Night Sky
* 2010: New Inheritors
* 2012: Hello Hum

## Borns


## Weblenken
*offizielle Websteed (engelsch)
Saiph

**Saiph** (araab.:سي; an sik *saif al-dschabbār* „Sweert vun’n Rees“) is de Egennaam vun den Steern κ Orionis (Kappa Orionis).

## Naam
De Naam kummt dorher, dat de araabschen Astronomen in dat Steernbild Orion en Rees sehn hebbt. As *Saiph* weer egentlich en annern Steern betekent, wat histoorsch verkehrt överdragen worrn is. Disse Fehler is denn aver bibehollen worrn. Ut hüütige Sicht ist dat neemlich de linke Foot vun’n Orion.

## Physikaalsche Egenschoppen
Saiph is de sösshellste Steern vun dat Steernbild. Mit en schienbore Helligkeit vun 2,07 kann he licht mit dat fre’e Oog sehn warrn. Sien Afstand weer fröher överschätzt. Na en Neebestimmen dör den Hipparcos-Satellit is he ruchweg 650&nbsp;Lj vun de Sünn weg, man de Bereken hett en groot Fehlerrebeet. Dat is aver ungefähr de glieke Afstand, den ok Rigel vun de Sünn hett. Vun’n Tyyp her is Saiph en Blauen Rees mit de Spektralklass B0 un de Lüüchtkraftklass Ia. Vunwegen dat he den gröttsten Deel vun sien Energie in’t ultravigelette Rebeet vun’t Spektrum afstrahlt schient he ’n beten bleker as Rigel. Sien bolometrische Helligkeit is 65.000 grötter as de vun de Sünn. In’t sichtbore Licht is sien Lüüchtkraft jümmer noch mehr as dat 6000facke vun de Sünn. Na’n hüütigen Stand vun de Forschung is Saiph en enkelten Steern.
Irving G. Thalberg Memorial Award

De **Irving G. Thalberg Memorial Award** is en Filmpries, de siet 1937 an sünners kreative Filmproduzenten vergeven warrt, de sik lange Johren Möh geven hebbt, bi de Produkschoon vun Filmen mit hoge künstlerische Gööd to arbeiden. De Pries is en Nabilln ut Bronze vun’n Kopp vun Irving Thalberg. He warrt in’n Rahmen vun de Oscarvergaav utgeven, aver nich jeed Johr. Angeven sünd de Johren vun de Priesvergaav.

## Priesdrägers

## Weblenken
* Irving G. Thalberg Memorial Award op Oscars.org (engelsch)
Stagecoach

**Stagecoach** betekent

* *[[Stagecoach (1939)|Stagecoach]]*, US-amerikaanschen Western ut dat Johr 1939,
* *[[Stagecoach (1966)|Stagecoach]]*, US-amerikaanschen Western ut dat Johr 1966,
* *[[Stagecoach (1986)|Stagecoach]]*, US-amerikaanschen Feernsehfilm ut dat Johr 1986,
* *[[Stagecoach (2010)|Stagecoach]]*, finnschen Kortfilm ut dat Johr 2010,
* Stagecoach, Stadt in Texas, USA,
* Stagecoach, Oort in Nevada, USA,
* Stagecoach, brietsche Musikgrupp ut London,
* Stagecoach Group, brietsch Verkehrsünnernehmen,
* Stagecoach Festival, Musikfestival in Indion, Kalifornien, USA.
Jean Hersholt Humanitarian Award

De **Jean Hersholt Humanitarian Award** is en Sünnerpries, de vun de Academy of Motion Picture Arts and Sciences bi de Oscarvergaav an enkelte Personen vergeven warrt, de in’n Sinn vun de Filmindustrie för sünnere humanitäre Verdeensten ehrt warrn schüllt. As Sünnerpries warrt de nich regulär jeed Johr utgeven, man blots, wenn dat dorför en sünneren Grund gifft. Nöömt is disse Pries na den Filmschauspeler Jean Hersholt.

## Priesdrägers
* 1957 – Y. Frank Freeman  	
* 1958 – Samuel Goldwyn 	
* 1960 – Bob Hope 	
* 1961 – Sol Lesser 	
* 1962 – George Seaton
* 1963 – Steve Broidy 	
* 1966 – Edmond L. Depatie 	
* 1967 – George Bagnall 	
* 1968 – Gregory Peck 	
* 1969 – Martha Raye
* 1970 – George Jessel
* 1971 – Frank Sinatra
* 1973 – Rosalind Russell
* 1974 – Lew Wasserman
* 1975 – Arthur B. Krim 	
* 1976 – Jules C. Stein
* 1978 – Charlton Heston
* 1979 – Leo Jaffe
* 1980 – Robert Benjamin
* 1982 – Danny Kaye
* 1983 – Walter Mirisch
* 1984 – M. J. Francovich
* 1985 – David L. Wolper
* 1986 – Charles „Buddy“ Rogers
* 1990 – Howard W. Koch
* 1993 – Audrey Hepburn (posthum vergeven) un Elizabeth Taylor
* 1994 – Paul Newman
* 1995 – Quincy Jones
* 2002 – Arthur Hiller
* 2005 – Roger Mayer
* 2007 – Sherry Lansing
* 2009 – Jerry Lewis
* 2012 – Oprah Winfrey
* 2013 – Jeffrey Katzenberg
* 2014 – Angelina Jolie
* 2015 – Harry Belafonte
* 2016 – Debbie Reynolds
* 2020 – Geena Davis

## Weblenken
*Jean Hersholt Humanitarian Award op oscars.org
John-A.-Bonner-Medaille

De **John-A.-Bonner-Medaille** is en Utteken, de bi de Oscarvergaav as Ehrung för utermatige Leistungen un dat Engagement bi’t Wohren vun de hogen Standards utgeven warrt.

Nöömt is de Medaille na John A. Bonner, en Toontechniker, de mehr as dörtig Johren Liddmaat vun de Oscar-Jury weer. De Utteken is 1977 to’n eersten mol vergeven worrn – dormols noch ünner de Beteken *Medal of Commendation*. Ehrn hüütigen Naam hett se in’t Andenken an John A. Bonner eerst 1997 kregen. De Medaille warrt nich jeed Johr vergeven.

## Priesdräger
*1977 – Gordon E. Sawyer un Sidney Paul Solow
*1978 – John O. Aalberg, Linwood G. Dunn, Loren L. Ryder un Waldon O. Watson
*1979 – Charles G. Clarke un John G. Frayne
*1980 – Fred Hynes
*1985 – John H. Whitney, Sr.
*1986 – E. M. Lewis
*1990 – Roderick T. Ryan, Don Trumbull un Geoffrey H. Williamson
*1991 – Richard J. Stumpf un Joseph Westheimer
*1992 – Petro Vlahos
*1994 – John A. Bonner
*1996 – Volker Bahnemann un Burton Stone
*1997 – Pete Clark
*1998 – David W. Gray
*1999 – Edmund M. DiGiulio un Takuo Miyagishima
*2000 – N. Paul Kenworthy, Jr.
*2001 – Ray Feeney
*2002 – Curt Behlmer un Richard Glickman
*2003 – Douglass Greenfield
*2005 – Don Hall
*2006 – Richard Edlund
*2007 – David Inglish
*2008 – Mark Kimball
*2010 – Denny Clairmont
*2011 – Jonathan Erland
*2012 – Bill Taylor
*2013 – Charles Marburg

## Weblenken
De John-A.-Bonner-Medaille op oscars.org
Julius Axelrod

**Julius Axelrod** (* 30. Mai 1912 in New York City; † 29. Dezember 2004 in Rockville, Maryland) weer en US-amerikaansch Pharmakoloog un Neurochemiker.

Axelrod is in ärmlich Verhältnissen as Söhn vun jöödsch Inwannerer ut Polen in de New Yorker East Side upwussen. Sien wetenschaplich Karriere fung 1933 as Laborassistent ahn Betallen an, nahdem he sien Biologie-Bachelor an en New Yorker College maakt harr. All bald hett de Pharmakoloog Bernard Brodie dat Potenzial vun den jungen Wetenschapler erkennt un hett hüm in sien Labor haalt. Beid hebbt dat Medikament Paracetamol to'n Dörbröök verhulpen. 

Wiels sien Arbeit studeer he nebenbi un hett sien Afsluss to'n Master of Science 1941 an de New York University maakt. Mit 43 Johren hett he sien Doktertitel an de George Washington University in Washington, D.C. maakt un hett dornah sien eegen Labor bi de National Institutes of Health in Bethesda, Maryland leit..

För sien Arbeiten kreeg he 1970 gemeensam mit Ulf Svante von Euler-Chelpin un Sir Bernard Katz den Nobelpries för Physiologie oder Medizin *för hör Opdecken in' Tosammenhang mit de humorale Transmittern in de Nervenenn' un den Mechanismus vun hör Spiekern, Freegaav un Inaktiveeren*.

He gellt dormit as Pionier in de Entwicklung vun Antidepressiva.

Axelrod weer Liddmaat vun de National Academy of Sciences (Washington). Vun de Düütsch Pharmakologische Sellschop kreeg he 1978 mit de Schmiedeberg-Plakett de hör hööchste  Ehrung. 1967 weer he all mit den Gairdner Foundation International Award uttekent wurrn. 

## Weblinks

* Axelrod up de Siet vun den Nobelpries (engelsch)
* The Axelrod Papers (engelsch)
* DNB-Katalog
* Personennaamdatei
Jörg Naeve

**Jörg Naeve** (* 19. März 1967) is en düütsch Springrieder. In’ Juni 2012 leeg he up Platz 118 vun de Weltranglist.

## Werdegang
2010 keem he mit de Mannschap in den Natschonenpries vun Hickstead up den tweeten Platz. 

Bi den Natschonenpries vun Linz keem he 2012 mit de düütsch Mannschap up den fievten Platz.

## Peer
:**aktuelle:**
* Coolidge 2 (*2002), bruun Holsteener, Vader: Clinton, Modervader: Contender
* Commanchi (*2001), Wallach, Vader: Cassini I, Modervader: Laur. Crusador, in Besitt vun  JK Horsetrucks
* D'accord 68, (* 2008), Holsteener

:**ehmalge Turnierpeer:**
* Arko III, dornah vun Nick Skelton reeden, intüschen in Rente.
* Catoki (*1998), bruun Holsteener-Hingst, Vader: Cambridge, Modervader: Silvester, intüschen ünner Philipp Weishaupt in’ Sport.
* Carlo 273 (*2001), Holsteener Schimmelwallach, Vader: Contender, Modervader: Cascavelle, af 2008 vun Nick Skelton reeden.
* Nemo, dornah vun Nick Skelton reeden.
* Chambertin (*1993; † 2009), dunkelbruun Holsteener Hingst, van  1998 bit 1999, wurr wegen en Krüüzbandreet ut den Sport nommen.
* Calado 2 (*2001), bruun Holsteener-Wallach, Vader: Calando I, Modervader: Landgraf I, af Mai 2013 vun Marco Kutscher un Henrik von Eckermann reeden.

## Wat he schafft hett (Uttoog)
*2010: 1. Platz in de Finalprüfung un de Gesamtwertung bi dat Lotto 3plus 1-Finale (S***) vun de Baltic Horse Show, 2. Platz in’ Natschonenpries in Hickstead
*2011: 7. Platz in dat Falsterbo Derby (mit Coolidge)
*2012: 2. Platz in’ Grooten Pries vun Abu Dhabi, 5. Platz in’ Grooten Pries vun Hagen, 5. Platz in’ Natschonenpries vun Linz

## Weblenken
* Riders Tour Profil
* Offizielle Website von Jörg Naeve

## Enkeld Nahwiesen
Wuhlenborg

**Wuhlenborg** () is en Dörp in de Gemeen Stell in’n Landkreis Horborg, Neddersassen.

## Geografie

Wuhlenborg liggt in de Masch von de Elv achter’n Diek von de Seev un dicht bi de Münn von de Seev in de Elv. In’n Süden reckt de Oort bet an’n Ashuser Möhlenbeek, de dor in de Seev münnt. In’n Süüdwesten von Wuhlenborg liggt dat Naturschuulrebeed Ünner Seevdaal.

De Naveröörd sünd Ossenwarder Elvdiek in’n Noorden, Fiefhusen in’n Noordoosten, Hoow, Rosenweid un Flegenbarg in’n Oosten, Achterdiek un Stell in’n Süden, Maschen un Hössen in’n Süüdwesten, Mäkelfeld un Brookdamm in’n Westen un Grootmoordamm, Over un Bullenhusen in’n Noordwesten.

## Historie

Dat Riddergood in Wuhlenborg hett in de Midd von dat 18. Johrhunnert toeerst de Familie Schrader un denn de Familie Soltau tohöört. In de twete Hälft von dat 19. Johrhunnert hett dat denn de Familie Dobbeler övernahmen un in dat fröher 20. Johrhunnert de Familie Ast.

### Verwaltungsgeschicht

Vör 1885 leeg Wuhlenborg in’t Amt Winsen un na 1885 in’n Kreis Winsen, de 1932 denn Deel von’n Landkreis Horborg worrn is.

1929 is de Gemeen Wuhlenborg Deel von de Gemeen Rosenweid worrn. An’n 1. Juli 1972 is Wuhlenborg mit de Gemeenreform in Neddersassen tohoop mit Rosenweid Deel von de Gemeen Stell worrn.

### Inwahnertall

### Religion

Wuhlenborg is evangeelsch-luthersch präägt un höört to dat Kaspel von de Martin-Luther-Kark in Flegenbarg. Bevör de Kark 1954 boot worrn is, hett de Oort bi dat Kaspel von de Marienkark in Winsen bihöört.

## Weertschop un Infrastruktur

### Verkehr

Wuhlenborg liggt an de Kreisstraat 1, de an’n Elvdiek langs in’n Süüdoosten na Rosenweid, Flegenbarg un Hoopt löppt un in’n Noordwesten as K&nbsp;25 na Over un Bullenhusen. Na Süüdwesten an de Seev langs loopt Straten na Hössen un Achterdiek.

Na Noordoosten to is de Verkehr dör de Elv ganz afsperrt.

De nächsten Bahnhööv sünd de Bahnhoff Maschen un de Bahnhoff Stell an de Bahnlien Hamborg–Hannover.

## Literatur

* *Wir an der Elbe. Chronik der Dörfer Achterdeich, Fliegenberg, Rosenweide und Wuhlenburg.* Gemeen Stell, 1997

## Footnoten





## Weblenken
Jérémie Périn

**Jérémie Périn** (* 1978) is en franzööschen Animator un Speelbaas.

Périn hett von 1998 bet 2000 an de Gobelins L'Ecole de L'Image in Paris studeert. Von 2001 af an hett he denn för verscheden Studios as Animator arbeidt un weer von 2004 af an ok fakener Speelbaas. 2007 hett he bi dat Studio Je suis bien content anfungen un an TV-Serien so as *[[CO2]]*, *[[Nini Patalo]]* un *[[Socks]]* arbeidt. Ok för Autochenille Production hett he an *[[Sardine de L'Espace]]* un *[[Le Chat du Rabbin]]* arbeidt.

2009 hett he dat Intro för den Film *[[Gainsbourg (Vie héroïque)]]* maakt un ok dat Musikvideo *Truckers Delight* för Flairs. 2011 hett he dat Musikvideo för *Fantasy* von DyE maakt. 2012 weer he Speelbaas bi de Reeg *Merci Satan* von Mondo Media.

## Weblenken

* Websteed mit en poor von Périn sien Videos (engelsch)
Heka (Steern)

**Heka** (araab.: الهقعة *al-haqʿa* „Witten Plack“) oder **Meissa** (araab.: *Al-Maisan* „Dat Lüchten“) sünd Naams för den Steern λ Orionis, de ’n beten nöördliche vun de Lien Beteigeuze – Bellatrix liggt. He is de ölvenhellste Steern vun’n Orion.

Heka is en Resensteern vun de Spektralklass O8 III un en schienbore Helligkeit vun 3,54. Sien Dörmeter is ruchweg 10 mol so groot as vun de Sünn un hett ruchweg de 28-facke Masse. Bito is Heka en swacke Röntgenborn mit en Energiespitz in’t Rebeet 0.2–0.3 keV.

Heka is in Wohrheit en Dubbelsteernsystem mit en Winkelafstand vun 4,41″. De lüttere Steern hett en schienbore Helligkeit vun 5,61 mit de Spektralklass B0,5 V un höört to de Hööftreeg. In gröttere Feernrohren kann he al sehn warrn. Man dat gifft noch de Kumponent Heka C, de wat wieter weg liggt. Dat is en Hööftregensteern mit de Spektralklass F8 V. Dat warrt vermoodt dat Heka C noch vun en Brunen Dwarg ümkreist warrt, de blots en lütte Masse opwiest.

## Borns
Sebastian Brendel

**Sebastian Brendel** (* 12. März 1988 in Schweet, DDR) is en düütschen Kanusportler. He arbeit bi de düütschen Bundspolizei.

## Loopbahn
Brendel maakt den Sport mit den Eener-Canadier in Schweet siet 1996, man siet 2000 traineert he bi’n KC Potsdam. De Dörbrook in sien Loopbahn keem in’t Johr 2005, as he in Szeged in Ungarn in’t Öller vun 17 Johren bi de Juniorenweltmeetserschoppen Dubbelweltmeester in sien Klass worrn is. Twee Johr later weer he to’n eersten mol qualifizeert för dat Natschonalteam vun de Leistungsklass un weer Viezweltmeester in’n Veerer-Canadier bi de Weltmeesterschoppen 2007 in Duisborg. 2008 wunn he Bronze un Sülver bi de Europameesterschoppen in Mailand in sien Klass Eener-Canadier. Sien gröttsten Spood bit hüüt harr he bi de Olympischen Spelen 2012 in London, as he in de Klass vun’n Eener-Canadier de Goldmedaille wunnen hett.

## Spood
* 2005: Juniorenweltmeesterschop – 1. C1 500 m, 1. C1 1000 m
* 2006: Junioreneuropameesterschop – 1. C1 500 m, 1. C1 1000 m
* 2007: Europameesterschop – 3. C4 500 m
* 2007: Weltmeesterschop — 2. C4 500 m
* 2008: Europameesterschop – 2. C1 500 m, 3. C1 1000 m
* 2009: Europameesterschop – 2. C1 1000 m, 3. C1 500 m, 2. 4 x 200 m Staffel
* 2009: Weltmeesterschop — 3. C1 1000 m
* 2010: Europameesterschop – 1. C1 1000 m
* 2012: Olympische Sommerspelen – 1. C1 1000 m

## Borns


## Weblenken

* Offizielle Websteed
* Sebastian Brendel bi’n Düütschen Kanu-Verband
Alfons Lütke-Westhues

**Alfons Lütke-Westhues** (* 17. Mai 1930 in Westbevern; † 8. März 2004 in Warnduorp) weer en düütsch Springrieder.

De gröttste Spood in sien Karriere weer dat Winnen vun de Goldmedaille mit de Mannschap bi de Olympisch Spelen 1956 in Stockholm tosommen mit Fritz Thiedemann un Hans Günter Winkler.

Sien öllere Bröer August Lütke-Westhues wunn 1956 in’t Völsiedigkeitsrieden ok olympisch Medaillen.

## Wat he schafft hett
*Olympisch Spelen
**1956 in Stockholm: Goldmedaille Mannschap op *Ala*

## Borns

Rheinlands Reiter - Pferde April 2004

## Literatur
* Eckhard F. Schröter: *Das Glück dieser Erde...: Leben und Karriere deutscher Springreiter* Fischer-Taschenbuch-Verlag, Frankfort a. M. 1980, ISBN 3-596-23019-5
Franziska Weber

**Franziska Weber** (* 24. Mai 1989 in Potsdam, DDR) is en düütsche Kanusportlersche. Se is Weltmeestersche und mehrfacke Europameestersche un hett ok al olympische Medaillen wunnen.

## Loobahn
Weber maakt Kanurennsport bi’n KC Potsdam un is 2009 to’n eersten mol in de düütsche Natschonalmannschop vun’n Kanurennsport beropen worrn. Bi de Europameetserschoppen 2009 hett se in’n Eener-Kajak über 1000&nbsp;m den tweeten Platz maakt achter de Ungaarsche Katalin Kovács. Butendem hett se över 500&nbsp;m in’n Twee’er Kajak mit ehr Partnersche Fanny Fischer de Bronzemedaille haalt.

Vörher hett se al bi de Junioren-Weltmeesterschoppen 2005 tweemol den drüdden Platz maakt un 2007 tweemol den tweeten Platz.

Spood harr se ok bi de Olympschen Sommerspelen 2012 in London. Dor hett Weber tosamen mit Tina Dietze, Carolin Leonhardt un Katrin Wagner-Augustin över 500&nbsp;m in’n Veerer-Kajak de Sülvermedaille haalt.. Bito harr se mit Tina Dietze tosamen över 500&nbsp;m in’n Twee’er-Kajak de Nees vörn hatt un de Goldmedaille na Huus bröcht.

Weber leevt in Potsdam, woneem se an de Fackhoochschool Potsdam Boingenieurswesen studeert.

## Borns


## Weblenken
* offizielle Websteed
* Porträt bi’n DKV
* [Kort-Porträt vun’n [DOSB]]
Flagg vun Alaska

De **[[Flagg]]** vun den US-Bundsstaat **[[Alaska]]** wurr an’ 2. Mai 1927 annommen.

## Utsehn vun de Flagg
De Flagg wiest acht golden Steerns up dunkelblau Grund. Se stellt de Steernkonstellatschoon Groot Boor mit den Polarsteern dor. In de offiziell Beschrieven steiht dat Blau, en vun de Natschonalfarven vun de USA, för den Himmel an’ Avend, dat blau Meer, de Bargseen un de Wildblöömen vun Alaska (Vergissmeinnicht). De Farv Gold stellt den Riekdom dor, de sück in de Bargen un Strööms vun Alaska verbargt.

## Historie
De Flagg van 1927 wurr dör *John Ben („Benny“) Benson* entworfen, en 13-johrigen Oorinwahner vun Alaska, de in Seward leven dee. Grund weer en Wettbewarf, bi de Schoolkinner ut ganz Alaska en Flagg för dat Rebeet vun Alaska entwerfen sullen. Etwa 700 Vörslääg geev dat ut de Klassenstuufen 7 bit 12. De meest Vörslääg hebbt Variatschonen vun dat Staatssegel oder Symbole as de Middernachtssünn, dat Polarlucht, Booren oder Goldwascherpannen harrt. Benson kreeg för sien Vörslag en Priesgeld vun 1.000 Dollar un een Klock.

## Trivia
In en 2001 dörführt Internet-Afstimmen vun de *North American Vexillological Association* (den Noordamerikaanschen Flaggenkunn-Verband) wurr disse Flagg ünner de teihn best Flaggen vun de US-Bundsstaaten un de kanaadsch Provinzen up den fievten Platz wählt.

## Enkeld Nahwiesen


## Literatur
* The Flag Institute (Hrsg.): *Nationalflaggen der Welt*. Hamborg: Edition Maritim, 2000. ISBN 3-89225-402-8
* Karl-Heinz Hesmer: *Flaggen und Wappen der Welt. Geschichte und Symbolik der Flaggen und Wappen aller Staaten*. Gütersloh: Bertelsmann Lexikon Verlag, 1992. ISBN 3-570-01082-1
* Whitney Smith, Ottfried Neubecker: *Die Zeichen der Menschen und Völker. Unsere Welt in Fahnen und Flaggen*. Reich Verlag, Luzern 1975, ISBN 3-724301154.

## Weblenken
* Flagge Alaskas auf FOTW (engelsch)
* The Alaska State Flag (engelsch Beschrieven)
* Benny Benson – Alaska's Flag
* Alaska State Flag, and Song, Intertwined Around Benny Benson
* Eight Stars of Gold – The Story of Alaska’s Flag (PDF; 7,63&nbsp;MB)
Pierino Baffi

**Pierino Baffi** (* 15. September 1930 in Vailate; † 27. März 1985 in Bergamo) weer en  italieensch Radrennfohrer.

Pierino Baffi weer Profi-Rennfohrer van 1953 bit 1966. Sien gröttste Spood weer dat, in en Johr  – 1958 – Deelstrecken in all dree groot Rundfohrten (Tour de France, Giro d’Italia un Vuelta a España) ro winnen. Dit Kunststück kunn eerst Alessandro Petacchi in dat Johr 2003 nochmals schaffen. 

Insgesamt söss Mal is Baffi bi de Tour an Start gahn. Sien best Platzeeren in de Gesamtwertung weer Platz 23 in dat Johr 1957. Een Johr vörher harr he den *Giro di Romagna* wunnen und 1960 keem he bi den Giro dell’Emilia as Eerst in’t Ziel. Je tweemal hett he dat Rennen Mailand-Mantua (1959, 1962), as ok de 'Trofeo Matteotti (1962, 1963) wunnen.

Pierino Baffi weer de Vader vun den Radrennfohrer Adriano Baffi.

## Weblenken
* Pierino Baffi in de Datenbank vun Radsportseiten.net
Andy Murray (Tennisspeler)

**Andrew „Andy“ Murray** (* 15. Mai 1987 in Dunblane, Schottland) is en britisch Tennisspeler. 

Bitlang sien gröttste Spood is de Gewinn vun de Goldmedaille in’t Eenzel bi de Olympisch Spelen 2012 in London, as he Roger Federer besiegen kunn. Todem reck he in’t Düppel noch de Sülvermedaille in’t Mixed tosommen mit Laura Robson. In dat sülvig Johr hett he ok noch de US Open in't Endspeel gegen Novak Đoković wunnen. He weer dormit de eerst britisch Tennisspeler siet 1936, de en Grand-Slam-Turnier winnen kunn. 

2009 stunn he all up Platz 2 in de Tennis Weltranglist. För Grootbritannien hett he bitlang 22 Davis-Cup-Insatzen harrt. 

2013 kun he dat Turnier vun Wimbledon winnen un weer dormit de eerste britisch Speler siet 77 Johr, de dat schafft hett.

Ok sien Bröer Jamie is Tennisspeler, mit de he ok all Düppelturniere wunnen hett.

## Literatur
* Murray, Andy: *Hitting back : the autobiography*. London : Century, 2008. – ISBN 978-1-84605-167-8.

## Weblinks

* ATP-Profil vun Andy Murray (engelsch)
* ITF-Profil vun Andy Murray (engelsch)
* Davis Cup-Statist (engelsch)
* Offiziell Websteed
Flagg vun Maine

De Flagg vun den US-Bundsstaat Maine wurr in dat Johr 1909 inführt. 

## Beschrieven

De Flagg wiest dat Segel vun Maine up en blau Feld. Blau ist de Farv vun de Union. 

Dat Segel wiest en Elch ünner en Kiefernboom as ok en Buer un en Seemann, de de Arbeit dorstellen, de fröher vun de Siedlers maakt wurr.

De Boom steiht för de in Maine bedreeven Schippbau. De Steern wiest Maine as ehmals nördlichsten Bundsstaat ut. Schildholler sünd en Farmer un en Seemann. 

Ünner den Steern steiht dat latiensch Motto vun den Bundsstaat:*„Dirigo.“* („Ick führe.“)

Dit Motto steiht ok in de Hannels- un Marineflagg vun 1939. 


Bild:Ensign of Maine.svg|Hannels- un Marineflagg, 1939


## Literatur
* The Flag Institute (Hrsg.): *Nationalflaggen der Welt*. Hamburg: Edition Maritim, 2000. ISBN 3-89225-402-8
* Karl-Heinz Hesmer: *Flaggen und Wappen der Welt. Geschichte und Symbolik der Flaggen und Wappen aller Staaten*. Gütersloh: Bertelsmann Lexikon Verlag, 1992. ISBN 3-570-01082-1

## Weblenken
* The Maine State Flag (engelsch Beschrieven)
* State of Maine (engelsch Beschrieven)
* The Official Maine State Seal (engelsch Beschrieven vun dat Segel)
* The Great Seal of Maine (engelsch Beschrieben vun dat Segel)
John Isner

**John Robert Isner** (* 26. April 1985 in Greensboro, North Carolina) is en US-amerikaansch Tennisspeler.

## Karriere in’t College Tennis
Isner speel van 2003 bit 2007 College Tennis an de University of Georgia. He weer lang Tiet de Nummer 1 vun de NCAA-Tennisranglist. In’t College Tennis hett Isner 139 Enzelt Siege schafft. Dormit weer he de spoodriekst Speler in de Historie vun den Universität vun Georgia.

## Loopbahn as Profi
In’ Sömmer 2007 fung Isner sien Profiloopbahn up de ATP-Tour an. Sien bitlang gröttste Spood reck he bi dat ATP-Turnier vun Washington D.C., an dat he blots deelnehmen kunn, weil he en Wildcard kreeg, wiel en Verletzung an’ Rügg harr un he nahrücken kunn. He legg dor noch up Platz 416 vun de Weltranglist, kunn aber hier nahnanner Tim Henman, Benjamin Becker, Wayne Odesnik, Tommy Haas un Gaël Monfils besiegen un keem so in’t Finale, wo he aber mit 4:6, 6:7 tegen Andy Roddick verlor. Isners is 2,06 m groot un ok dorum is sien Upslag besünners good. In den Turnierverloop kunn he 144 Asse slahn. Up den Weg in’t Finale kunn he sien Spelen blots all in’ Tie-Break vun den darten Satz winnen. 

2009 gung dat mit sien Karriere wat vöran. So keem he bi de Australian Open in de darte Runn. An’ Enn’ vun dat Johr stunn he all up Platz 34 vun de Weltranglist. 

2010 hett he sien eersten Turniersieg up de ATP-Tour schafft. Bi dat Turnier vun Auckland wunn he dat Endspeel gegen Arnaud Clément mit 6:3, 5:7, 7:62. Den tweeten Titel wunn he in dat sülvig Johr in’t Düppel tosommen mit Sam Querrey in Memphis. 

2012 is he intüschen bit up Platz 9 vun de Weltranglist kommen, wiel he ok in twee ATP-Finals kommen is, de he aber beid verloren hett. In dat glieker Johr hett he ok an de Olympisch Spelen deelnommen un keem dor bit in’t Veertelfinale, wat he gegen Roger Federer verloren hett.

## Dit un Dat
Isner studeert Spraakwetenschapen an de Universität Georgia un hett twee öllere Bröers. 

Nah en Sieg över 2007 Tommy Haas hett de Düütsche ut Jux en Gröttenbeschränkung för ATP-Speler fordert. Isner is nah den Kroaten Ivo Karlovic de gröttste Speler up de ATP-Tour.

An’ 24. Juni 2010 hebbt Isner un Nicolas Mahut (Frankriek) bi dat Eerstrunnenspeel in Wimbledon en historschen Rekord upstellt. Eerst nah en Gesamtspeeltiet vun 11 Stünn un fiev Minüüt weer dat Speel togunsten vun Isner entschett. Alleen de fievte un entscheeden Satz düer över 8 Stünn un gung mit 70:68. Anfungen harr dat Speel all an’ 22. Juni, muss aber tweemal wegen Dunkelheit afbraken wurrn. Nich blots de Längt, sonnern ok de Tall vun de slahn Asse broch nee Rekorde: Isner kreeg 112, Mahut 103 Asse slahn. Dreestellige Assentall harr vördem noch nie nich en Speler schafft.

## Spood

### Eenzel
#### Siege

### Düppel
#### Siege

## Weblinks

* ATP-Profil vun John Isner (engelsch)
* ITF-Profil vun John Isner (engelsch)
* Sien Davis Cup-Statistik (engelsch)
* Sien Websteed (engelsch)]

## Enkeld Nahwiesen
Jasmin Schornberg

**Jasmin Schornberg** (* 7. April 1986 in Lippstadt) is en düütsche Kanusportlersche. Na ehr Abitur is se 2005 na Augsborg togen, woneem se Medieninformatik studeert. Se is Liddmaat vun de Sportföddergrupp vun de Bundswehr in Sonthofen.

## Loopbahn
To’n Kanusport keem Schornberg dör ehr Mudder. Mit twölf Johren is se dormit anfungen. Ehr Disziplin is de Kanuslalom. Bi de Weltmeesterschoppen 2009 in’t spaansche La Seu d’Urgell is es Weltmeestersche worrn. Internatschonalen Spood harr se bi tallrieke annere Wettstrieden, bi de se al teihnmol den Eersten Platz beleggt hett. Bi de Olympischen Spelen 2012 in London hett se för Düütschland an’n Kanuslalom deelnahmen un hett dor in’n Eener-Kajak den föfften Platz beleggt.

Bito is Schornberg Model för Warfspots vun de HanseMerkur, vun de se ok sponsert warrt. In’n Kanuslalom is Schornberg een vun de wenigen Leistungssportlers, de mit en Manager arbeiten doot.

## Spood
*2002 – Juniorenweltmeesterschop: 1. Platz mit de Mannschop
*2003 – Junioreneuropameesterschop: 3. Platz; 1. Platz mit de Mannschop
*2004 – Juniorenweltmeesterschop: 1. Platz; 1. Platz mit de Mannschop
*2005 – Europameesterschop U23: 1. Platz mit de Mannschop
*2006 – Weltmeesterschop: 3. Platz
*2007 – Europameesterschop: 1. Platz mit de Mannschop
:::  Weltmeesterschop: 1. Platz mit de Mannschop
:::  Weltcup: 1. Platz
*2008 – Europameesterschop: 1. Platz mit de Mannschop
*2009 – Weltmeesterschop: 1. Platz; 1. Platz mit de Mannschop

## Borns


## Weblenken

* Schornberg ehr Websteed
Alexander Walerjewitsch Chalifman

**Alexander Walerjewitsch Chalifman** (russisch: Александр Валерьевич Халифман, faken ok in de engelsch Transkriptschoon *Alexander Khalifman*; * 18. Januar 1966 in Leningrad) is ein russisch Schachspeler.

## Leben

In de Johren 1982 un 1984 weer Alexander Chalifman Juniorenmeester vun de Sowjetunion. Den Titel vun en Groootmeester kreeg he 1990 vun de FIDE. Fröher för den Sowjetschen Schachverband spelend wessel he för de Johren 1991 un 1992 to'n Düütschen Schachbund, bevör he sück den Russischen Schachverband ansluuten dee. 1996 weer he russisch Landsmeester. 

Van 1990 bit 2003 weer he för verscheeden Vereens in de Schachbundsliga aktiv (1990 bit 1992 FTG Frankfurt, 1992 bit 1994 SC Stadthagen, 1994 bit 1997 PSV Duisburg, 1997 bit 2003 SG Porz). 

Van 1999 bit 2000 weer he FIDE-Weltmeester. Hüüd leit he en Schachakademie in Sankt Petersburg un is as Schriever vun Schachböker hervörtreden. In de mehrbandig Warken *Opening for White according to Anand* un *Opening for White according to Kramnik* stellt he en up 1.e4 bzw. 1.Sf3 footen Anspeelrepertoire dor.

## Literatur
* Gennady Nesis: *Khalifman: Life & games*. Everyman Chess, London 2000. ISBN 1-85744-212-1

## Weblenken

* Alexander Chalifman sien Schachpartien up chessgames.com (engelsch)
* Interview mit Alexander Chalifman, 2010 (engelsch)
Gunn

**Gunn** is de Familiennaam von

* Adam Gunn (1872–1934), US-amerikaansch Lichtathlet,
* Angus Gunn (* 1996), engelschen Footballspeler,
* Anna Gunn (* 1968), US-amerikaansche Schauspelersche,
* Battiscombe Gunn (*Jack Gunn*; 1883–1950), engelschen Ägyptoloog un Philoloog,
* Bill Gunn (1934–1989), US-amerikaanschen Schauspeler, Speelbaas un Schriever,
* Bryan Gunn (* 1963), schottsch Footballspeler un Trainer,
* Bryn Gunn (* 1958), engelsch Footballspeler,
* Charles Gunn (1885–1983), brietsch Gaher,
,
,
* Janet Gunn (* 1961), US-amerikaansche Schauspelerin,
* Jeannie Gunn (1870–1961), austraalsche Schrieversche,
,
* John Gunn (1939–2010), US-amerikaanschen Autorennfohrer,
* John Battiscombe Gunn (1928–2008), brietsch Physiker,
* Kirsty Gunn (* 1960), neeseelandsch-brietsche Schrieversche,
* Moses Gunn (1929–1993), US-amerikaansch Schauspeler,
* Neil M. Gunn (1891–1973), schottschen Schriever,
* Rhiana Gunn-Wright (* 1988), US-amerikaansche Politikberaderin,
,
* Robert Marcus Gunn (1850–1909), schottsch Ophthalmoloog,
,
* Russell Gunn (* 1971), US-amerikaansch Musiker vun’n Modern Jazz,
* Sean Gunn (* 1974), US-amerikaansch Schauspeler,
* Sheila Gunn († 2014), brietsche Journalistin,
* Thom Gunn (1929–2004), brietsch Dichter,
* Tim Gunn (* 1953), US-amerikaansch Mooddesigner,
* Tommy Gunn (* 1967), US-amerikaansch Pornodorsteller,
* Trey Gunn (* 1960), brietsch Bassist,
* Victor Gunn (1889–1965), Pseudonym vun den engelschen Schriever *Edwy Searles Brooks*.

**Gunn** betekent ok

* Gunn, schottschen Clan,
* *[[Gunn (1967)|Gunn]]*, US-amerikaanschen Speelfilm ut dat Johr 1967,
* Marcus-Gunn-Syndrom, anboren Bewegungsstören vun’n Ogendeckel,
* Gunndiood, elektroonsch Boelement,
* Gunn-Effekt, physikaalschen Effekt bi Halfleiders.
David Gunn

**David Gunn** is de Naam von

* David Gunn (* 1972), US-amerikaansch Schauspeler,
* David Gunn, US-amerikaansch Kumponist,
* David Gunn, US-amerikaansch Schriever,
* David L. Gunn (* 1937), US-amerikaansch Iesenbahnmanager.
James Gunn

**James Gunn** is de Naam von

* James Gunn (* 1966), US-amerikaanschen Filmmaker,
* James Gunn (1753–1801), US-amerikaanschen Politiker,
* James Gunn (1843–1911), US-amerikaanschen Politiker,
* James Gunn (1923–2020), US-amerikaanschen Schriever,
* James E. Gunn (* 1938), US-amerikaanschen Astronoom.
Andy Murray

**Andy Murray** is de Naam von

* Andy Murray (* 1951), kanaadsch Ieshockeyspeler un -trainer,
* Andy Murray (* 1982), eirschen Boxer,
* Andy Murray (* 1987), britisch Tennisspeler.

Kiek ok bi: Andrew Murray.
Alan Alborn

**Alan Jacob Alborn** (* 13. Dezember 1980 in Anchorage, Alaska) is en ehmalger US-amerikaansch Skispringer. 

Siet 2001 hollt he den US-Rekord in’t Skifleegen mit 221,5 m wat he in Planica, Slowenien, schafft hett. Alborn weer över Johren de bedüüdenst Skispringer vun de USA un söss Johr lang Liddmaat vun de Natschonalmannschap. Veer Mal weer he amerikaansch Meester in’t Skispringen. 

Alborn weer all mit 17 Johren Deelnehmer an de Olympisch Spelen 1998 in Nagano un nehm ok veer Johr later an de Olympisch Spelen in Salt Lake City deel.

In’ Weltcup weer de Saison 2001/02 mit en 20. Platz in dat  Gesamtklassement sien bither spoodriekste. In’ März 2003 muss he wegen immer weer uptreeden Kneeproblemen- un operatschonen vun den Wettkampsprt torüchtreeden. 

En Johr later geev he en Comeback, kreeg aber weer Probleme mit sien Knee. He hett dat denn aber doch noch schafft 2006 an sien darte Olympisch Spelen, ditmal in Turin deeltonehmen. Nah de Saison 2006/2007 hett he sien aktiv Loopbahn afslooten. 

## Wat he schafft hett
### Weltcupplatzeeren

## Weblenken
* Statistik up de FIS-Websteed (engelsch)
* Websteed vun Alan Alborn
Punch Miller

**Punch Miller** oder ok **Kid Punch Miller** (eegentlich *Ernest Miller*; * 10. Juni 1894 in Raceland, Louisiana; † 2. Dezember 1971) weer en Dixieland Jazz-Trompeeter un Singer.

Punch Miller speel to Anfang vun sien Karriere mit Kid Ory in New Orleans, wo he van 1919 bis 1927 arbeit hett, bevör he nah Chicago truck. Dor speel he in verscheeden Bands, as bi Jelly Roll Morton un Tiny Parham un hett an tallriek Plattenupnahmen mitwarkt, so bi Jimmy Blythe, Johnny Dodds, King Oliver, Jimmy Wade un Kid Howard. Dat nahlaatend Interesse an den Traditschonellen Jazz führ dorto, dat he en Tiet lang blots bi Festivals uptreden is un so nah un nah in Vergeetenheit keem. 

In de 1960er Johren mit de Dixieland-Revival-Bewegung kreeg he as Liddmaat vun de  Preservation Hall Jazz Band weer mehr Upmarksomkeit. He gun nah New Orleans torüch, speel in de Preservation Hall un leit en eegen Band. 1962 entstunn en Album för Atlantic Records, *Jazz at Preservation Hall, Vol. 3*, up de Miller mit George Lewis, speel. 1963 gung he mit  George Lewis up Japan-Tournee. Enn‘ vun de 1960er Johren speel he mit Captain John Handy un mit Jimmy Archey (*Reunion*). Punch Miller is bit an dat Enn‘ vun sien Leven uptreden, toletzt up dat Newport Jazz Festival.

Miller, de de meest Tiet vun sien Leven in Chicago ansässig weer, weer ok Gegenstand vun en Feernseh-Dokumentatschoon (*Til the Butcher Cuts him down*).

## Diskographisch Henwiesen
* *Prelude to the Revival* (American Music, 1941)
* *Punch Miller's New Orleans Jazz Band 1957* (504 Records, 1957)

## Born
* Bielefelder Katalog 1988 & 2002
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 9th Edition, London, Penguin, 2008 ISBN 978-0-14-103401-0.
* Rex Harris & Brian Rust: *Recorded Jazz: A Critical Guide*. London, Penguin Books, 1958.

## Weblenken
* New York Times on the film
* Artist direct
* Dokumentation
* Miller in de Katalog vun de Deutsche Nationalbibliothek
* Personennaamdatei
Emilio Petiva

**Emilio Petiva** (* 30. Januar 1890 in Rovereto; † 17. September 1980 in Turin) weer en italieensch Radrennfohrer.

Emilio Petiva weer Profi-Radrennfohrer van 1910 bit 1928, blots ünnerbraken för fiev Johr dör den Eersten Weltkrieg. 1910 wurr he all italieensch Meester noch vör Luigi Ganna un Eberardo Pavesi kunn denn aber dat groot Verwachten, dat man in hüm sett harr, nich ganz erfüllen. 

1920 keem Petiva aber bi de *[[Giro d’Italia]]* up den veerten un 1923 up den achten Platz. Dorto wunn he 1924 un 1925 de *[[Coppa Placci]]* un 1926 den *[[Trofeo Melinda|Giro dell'Umbria]]*.

## Weblenken
* Emilio Petiva in de Datenbank vun Radsportseiten.net
Gunn (Clan)

**Gunn** is de Naam vun en schottischen Clan, de ut Caithness un Sutherland in’n böversten Noorden vun de britischen Eilannen stammt. De Stammvadder vun de Clan is Olaf de Swarte, en norweegschen König vun’t 13. Johrhunnert. In’t 15. un 16. Johrhunnert weern de Keith vun Ackergill Arvfeenden vun de Gunns. Dat hett över lange Tiet to Fehden föhrt, bit sik de Clan Gunn butendem ok noch mit de Earls vun Caithness un Sutherland anleggt hebbt. In’t Johr 1585 keem dat to en Slacht bi Lochbroom, woneem se vun jemehr Feenden slahn worrn sünd. Dat Motto vun den Clan is *Aut pax aut bellum* (lat. för „Krieg oder Freden“).

## Literatur
* Alan Bold: *Scottish Tartans*. Pitkin Pictorials, London 1978, ISBN 0-85372-245-5 (*Pitkin „Pride of Britain“ Books*).
Rogge

**Rogge** betekent
* Rogge, ene Aard Koorn uut de Söötgrasfamilie.

**Rogge** is de Familiennaam von

* Adolf Rogge (1827–1886), düütschen Theoloog un Lokalhistoriker,
* Alma Rogge (1894–1969), plattdüütsche Schrieversche,
,
* Christian Rogge (1864–1912), düütschen evangeelschen Geistlichen un Generaalsupperndent,
* Cindy Rogge (1993–2017), düütsche Boxerin,
,
* Ellen Meyer-Rogge (* 1966), düütsche Schrieversche un Doktersche,
* Emy Rogge (1866–1959), düütsche Malerin un Radererin,
* Friedrich Rogge (1867–1932), düütschen Landraad,
* Friedrich Wilhelm Rogge (1808–1889), düütschen Dichter,
* Georg Rogge (* 1929), düütschen Verwaltungsbeamten,
,
* Heinz Rogge (* 1927), düütschen Footballspeler,
,
* Jacques Rogge (* 1942), belgischen Chirurg un Verbandsfunkschonär,
* Jan Meyer-Rogge (* 1935), düütschen Bildhauer,
* Jan-Uwe Rogge (* 1947), düütschen Familien- un Kommunikatschoonsberader un Schriever,
* Joachim Rogge (1929–2000), düütschen evangeelschen Theoloog,
* Johannes Friedrich Rogge (1898–1983), düütschen Bildhauer,
* Jörg Rogge (* 1962), düütschen Historiker,
* Jürgen Rogge (* 1940), düütschen Psychiater,
* Lola Rogge (1908–1990), düütsche Danzersche, Choreograafsche un Danspädagogin,
* Lothar Rogge (1942–2017), düütschen Mathematiker,
* Maik Rogge (* 1985), düütschen Schauspeler,
* Marie Rogge († 1890), düütsche Froonrechtlerin,
* Maximilian Rogge (1866–1940), düütschen Staatssekretär,
* O. John Rogge (1903–1981), US-amerikaanschen Avkaat un Fredensaktivist,
* Ralf Rogge (1911–na 1944), düütsch SS-Dokter,
* René Rogge (* 1985), düütschen Künstler,
* Rüdiger Rogge (* 1936), düütschen Richter,
* Rudolf Klein-Rogge (1885–1955), düütschen Schauspeler,
* Sophie Rogge-Börner (1878–1955), düütsche Schrieversche,
* Theodor Rogge (1854–na 1924), düütschen Architekt un Maler,
.

Kiek ok bi: Rögge, Rogg, Roggen, Rocke.